 Explozie la o pensiune din Cluj-Napoca. O femeie a fost găsită carbonizată.
O explozie puternică la o pendiune din Cluj-Napoca, urmată de un incendiu, s-a produs vineri dimineaţă. O femeie a fost găsită carbonizată.
ISU anunţase că explozia a fost la o casă, dar alte informaţii arată că este vorba despre o pensiune.Explozia a fost urmată de incendiu, iar o femeie a fost găsită carbonizată.Două victime au suferit arsuri şi au fost transportate la spital.Încă 3 persoane au fost asistate medical, însă fără a fi transportate la spital.Primarul Emil Boc spune că explozia s-a produs la o pensiune: "Din nefericire, în această dimineaţă, în jurul orei 7, a avut loc o explozie la pensiune de pe strada Dunării. Cauza: acumulare de gaze. Din nefericire, s-a raportat, până acum, un deces, două persoane cu arsuri destul de consistente şi o persoană se află în stare de şoc. Şocul exploziei a afectat şi unele magazine şi locuinţe învecinate. În acest moment analizăm starea clădirilor învecinate pentru a decide în conformitate cu prevederile legale", a transmis Emil Boc pe pagina s-a de Facebook.În acest moment sunt desfășurate cercetări pentru a se stabili toate circumstanțele care au condus la acest incident.